**1. Kā ir ar kontracepcijas līdzekļu papīra rp|?**

Lai nodrošinātu iedzīvotājiem zāļu pieejamību un iespēju savlaicīgi sazināties ar ārstniecības personu, lai recepte tiktu izrakstīta elektroniski, papīra recepti uz noteikta parauga receptes 2025. gadā varēs atprečot (izmantot) vienu reizi. Tas nozīmē, ka farmaceits atprečos recepti, tiks piemērota farmaceita pakalpojuma (turpmāk – FP) maksa un tad šo recepti aptieka uzglabā pie sevis, kā noteikts MK noteikumu Nr.175 26.punktā. Pacientam vairs nav iespējams šo recepti atkārtoti izmantot, ir jāsazinās ar ārsta, lai izraksta elektroniski recepti, kura paredzēta ārstēšanas kursam.

**2. Kas ar tām ko kādreiz uz gadu rakstīja?**

Receptes, kuras izraksta kursam, obligāti jāizraksta elektroniski E-veselībā vai integratora sistēmā.

**3. Kā elektronizēt papīra recepti, ja nedarbosies e-veselības sistēma?**

Sazināties ar Lietotāju atbalsta dienestu, lai operatīvi novērstu problēmu.

Lietotāja atbalsta dienesta kontaktinformācija:

**Iedzīvotājiem** - tālr. 67 803 300

**Ārstniecības personām un farmaceitiem** - tālr. 67 803 301

**E-pasts:** atbalsts@eveseliba.gov.lv

**Darba laiks:** Katru dienu no plkst.8.00 līdz 20.00

**4. Kā ar recepti kur ir bezrecepšu zāles, bet kompensē apdrošināšana un tur recepte vajadzīga?**

Maksa par farmaceita pakalpojumu tiek piemērota par recepšu zālēm.

**5. Vai jaunajā sistēmā ārstniecības persona, kam nav līgums ar valsti par komp. medikamentu izrakstīšanu, varēs izrakstīt kompensējamos medikamentus kā līdz šim?**

Kompensējamos medikamentu var izrakstīt ārstniecības persona, kurai noslēgts līgums ar NVD un ārstniecības personai obligāti jābūt iekļautai klasifikatorā-Līgumattiecības ar NVD, lai būtu tiesības izrakstīt kompensējamo medikamentu receptes.

**6. No kādas medikamentu cenas tiks piemērota pacientu piemaksa?**

Nav skaidrs, kas domāts ar “pacientu piemaksa", ja tas domāts “maksa par farmaceita pakalpojumu", tas tā tiek piemērota neatkarīgi no zāļu cenas.

**7. Kā varēs atprečot papīra recepti ārzemniekam vai jaundzimušajam?**

Izmantojot E-veselības portālu, ja integratora sistēma nenodrošina ārzemnieku un jaundzimušo izrakstīto recepšu atprečošanu, to skaitā, elektronizējot papīra receptes ārzemniekiem un jaundzimušajiem.

**8. Kāpēc nereģistrētā med. atprečošanai farmaceita maksu maksā valsts 100%?**

Farmaceita pakalpojuma maksa ir atkarīga no personas statusa, kāds tam ir pakalpojuma saņēmēja reģistrā.(skatīt 1.pielikumu) nevis no medikamenta veida.

**9. Ko nozīmē "papīra recepti" varēs atprečot tikai vienu reizi?**

17.12.2024. MK noteikumu Nr.873 grozījumu 4. punkts nosaka:

“Papildināt ar 30.1 punktu šādā redakcijā:

"30.1 Recepti, kas izrakstīta uz noteikta parauga veidlapas šo noteikumu 29.2.4. un 29.2.5. apakšpunktā minētajā kārtībā, pacients var atprečot (izmantot) vienu reizi."

**10. ja recepte bērnam ir izrakstīta uz vecāku kodu?**

Ja recepte izrakstīta uz vecāku, tad FP maksa tiek piemērota kā pieaugušajam, jo recepte izrakstīta uz pieaugušo.

**11. Vēlreiz gribam precizēt: ja klients atnak ar papīra recepti, kur izrakstītas 30 tbl, taču vēlas pagaidām nopirkt tikai 10 tbl, mēs elektronizejam recepti, iedodam 10 tbl un ko darām ar recepti? Paturam savā aptiekā vai atdodam klientam uz rokas?**

Atbilde sniegta 1.jautājumā.

**12. Kas konkrēti tiek darīts, lai sabiedrība būtu informēta par gaidāmām izmaiņām?**

Lai informētu iedzīvotājus, 28.novembrī atkārtoti tika rīkota preses konference, lai ar mediju starpniecību iedzīvotājiem vēstītu par gaidāmajām izmaiņām, kas saistītas ar zāļu uzcenojuma modeli https://www.vm.gov.lv/lv/jaunums/infografika-stajoties-speka-jaunajam-zalu-cenu-veidosanas-modelim-pastiprinati-uzraudzis-zalu-pieejamibu-aptiekas.

Tāpat ministrija kopīgi ar NVD un ZVA strādā pie jautājumu un atbilžu sagatavošanas, kas publicētas ministrijas mājaslapā https://www.vm.gov.lv/lv/biezak-uzdotie-jautajumi-par-jauno-zalu-cenu-veidosanas-modeli.

Ir izstrādāta vienota vizuālā identitāte, izgatavota infografika un attēli, kas izplatīti elektroniskā veidā ārstniecības iestādēm un aptiekām ar aicinājumu izmantot tos pēc nepieciešamības, atbildot uz iedzīvotāju jautājumiem, kā arī sniedzot informāciju, kur iedzīvotājiem vērsties papildu jautājumu gadījumā. Šie materiāli tiek publicēti Veselības ministrijas un padotības iestāžu sociālo tīklu kontos.

Lai sasniegtu senioru mērķauditoriju, reklāmas tiek izvietotas arī reģionālajos drukātajos medijos, kā arī veselības ministram paredzēta tiešsaistes tikšanās ar reģionālajiem medijiem 2025.gada 3.janvārī.

 Papildus izgatavoti skaidrojoši video rullīši, kas šobrīd tiek izplatīti sociālajos tīklos un no 27.decembra tiks demonstrēti Re:TV un TV24, savukārt no janvāra arī Latvijas Televīzijā.

Papildus sadarbībā ar Latvijas Radio izmaiņu būtība tiks skaidrota caur radio ziņu sižetiem un informatīvajiem diskusiju raidījumiem. Par jauno zāļu cenu modeli medijos regulāri skaidro Veselības ministrijas, NVD, ZVA un VI pārstāvji.

Tāpat ir nodrošināta atbilžu sniegšana uz iedzīvotāju jautājumiem pa Nacionālā veselības dienesta konsultatīvo tālruni 80001234 un epastā vmnvd@nvd.gov.lv..

**13. Kurā brīdī ir jāelektronizē recepte? Izsniegšanas brīdī?**

Recepte jāelektronizē uzreiz, kad iedzīvotājam tiek izsniegts izrakstītais medikaments, lai informācijas sistēmā korekti piemērotu FP maksu, jo FP maksa tiek aprēķināta automātiski informācijas sistēmā, ņemot vērā pacienta statusu pakalpojuma saņēmēja reģistrā.

Trūcīgām personām un patvēruma meklētājiem ir jāuzrāda izziņa pirms recepšu atprečošanas, lai farmaceits var atzīmēt pie recepšu atprečošanas, pazīmi -trūcīgais/patvēruma meklētājs.

**14. Kāpēc ieslodzītajiem ir kas atsevišķs? Viņus izlaiž uz aptieku?**

Ieslodzītajiem tiek piemērots FP maksa pilnā apmērā no paša ieslodzītā. Darbinieks, kurš ies uz aptieku arī samaksās šo FP maksu.

**15. Sakiet lūdzu, vai pie kases arī varēs atprečot recepti? Vai tikai E-veselības sistēmā?**

Recepti var atprečot un varēs atprečot tāpat kā līdz šim, E-veselības sistēmā vai integratora sistēmā.

**16. Vēlreiz vēlos, lai precizē, ja pacients atnāk ar papīra parasto recepti, kur izrakstīti 3 orģ., bet izņem 1 orģ., recepte paliek aptiekā?**

Atbilde sniegta 1.jautājumā.

**17. Ja aptieka negatavo zāles, bet iepērk no citas aptiekas, izsniedzot zāles, farmaceita pakalpojuma maksa būs piemērota?**

Par receptēm, uz kurām tiek izrakstīts un atprečots pagatavojamais medikaments, FP maksa netiek piemērota.

**18. Kā ar apdrošinātāju receptēm?**

FP maksa tiek piemērota par farmaceitisko pakalpojumu pirmreizēji atprečojot recepti, uz kuras izrakstīts recepšu medikaments.

**19. Ja pacientam, kuram nepienākas kompensējamās receptes, ārsts to vairs nevarēs izrakstīt?  Šobrīd ir iespējams.**

Ārsts nevarēs pacientam izrakstīt īpašās receptes ar kompensācijas apjomu, ja pacientam nepienāksies.

**20. Vai ārzemnieks, iegādājoties zāles vienīgā aptiekā, viņam būs jāmaksā visi 2.50 EUR pašam?**

Jā, ir jāpiemēro maksa pilnā apmērā - 2,50 eiro.

**21. Kā ar bezrecepšu medikamentiem, paliek spēkā esošie uzcenojuma koeficienti kā 2024. gada?**

Jā, bezrecepšu un nereģistrētajām zālēm, izņemot kompensējamās nereģistrētās zāles, piecenojumi paliek iepriekšējā līmenī.

**22. Vai sistēma bloķēs iespējas ārstam izrakstīt kompensējamos, ja nav līguma?**

E-veselībā nebūs iespējams izrakstīt recepti ar kompensācijas apjomu, ja pacientam nepienākas tā. Jā ārstniecības persona nav noslēgusi līgumu ar NVD, tātad nav iekļauta atbilstošā klasifikatorā, l]dz ar to nevar izrakstīt kompensējamo medikamentu receptes.

**23. Kā būs, ja kases sistēmā būs ziņa, ka izsniegts pilnībā, bet patiesībā cilvēkam vēl būs medikamentu atlikums?**

Ir veikti akcepttesti ar integratoru sistēmām, lai pārliecinātos, ka integratoru sistēmas strādā pēc tās pašas loģikas kā E-veselības sistēma.

**24. Bet mums tomēr vajadzētu zināt šos klasifikatorus un atšifrējumus lai mēs ari varam pacientam paskaidrot, kāpēc ir vai nav jāmaksā.**

Skatīt pievienoto 1.pielikumu, kurā ir attēlota matrica.

**25. Kā rīkoties/vadīt, ja papīra receptē ir vairāki med., bet 1.reizē klients vēlas tikai vienu med. ņemt?**

Atbilde sniegta 1.jautājumā.

**26. Un ārstam būs liegts izrakstīt receptes pacientiem, kuriem nepienākas kompensācija? Jo šobrīd tāda iespēja ir.**

Jā, ārsti nevarēs izrakstīt pacientiem ar kompensācijas apjomu īpašo recepti.

**27. Man  ir jautājums par  hormonālam tabletēm - recepte ir izrakstīta šogad aprīli, viņa ir derīga 1 gadu. Parasti recepti atdod cilvēkam atpakaļ, otrā pusē atzīmē izsniegšanu. Tad sanāk ar janvāri viņa ir jāievada aptiekā. Un jāatstāj aptiekā. Cilvēkam atkal jāiet pie ārsta.**

Atbilde sniegt 1.jautājumā.

**28. Vai informācija pacientiem ir sniegta, ka viņi nevarēs saņemt atkārtoti zāles?**

Atbildi skatīt pie 12.jautājuma.

**29. Bet vai tad par eksemporālo arī piemēro?**

Pagatavojamo zāļu receptēm netiek piemērota FP maksa.

**30. Kāpēc jāelektronizē zāļu pagatavojumi, ja FP netiek rēķināts?**

Lai nodrošinātu recepšu datu statistiku.

**31. Kam aizies farmaceitu pakalpojuma maksa, un kā izskaidrot klientam?**

Pacients maksā farmaceita pakalpojuma maksu par farmaceitisko pakalpojumu, ka farmaceits izskaidro kā jālieto izrakstītais medikaments, cik bieži u.tt.

**32. Kad un kādā veidā tiks informēti pacienti par papīra receptēm un citiem sarežģītajiem jautājumiem? Pagaidām nekādas komunikācija par šo vēl nav pieejama.**

Grozījumi Ministru kabineta noteikumos apstiprināti 17.decembra Ministru kabineta sēdē. Par veiktajām izmaiņām sagatavota preses relīze, kas izsūtīta medijiem, informācija ievietota ministrijas mājaslapā un sociālo tīklu kontos. Papildus tiks izgatavota infografika par veikto izmaiņu būtību.

**33. Ar hormonālām zālēm ir daudz problēmu, jo dažādi aptieku tīkli un bieži gadās nekorekta atprečošana un citā aptiekā nemaz vairs nevar izņemt. Un uzskatu ļoti nepareizi tagad šīs papīra receptes atņemt. Rinda pie ārstiem ir lielas un pateicoties šādām reformām būs vēl lielākas.**

Atbildi skatīt pie 1.jautājumā.

**34. Kā ar receptēm,  kur izrakstīti divi vai vairāki medikamenti?**

Vienīgais gadījums, saskaņā ar MK noteikumu Nr.175, paredz “Ja ārstniecības persona, izrakstot parasto recepti, paredz iespēju izvēlēties vienu no analogām zālēm, tā norāda vairākas zāles, atdalot tās ar saīsinājumu "*s*." (*sive* – jeb), un aptiekā izsniedz vienas no izrakstītajām zālēm.”, bet šis neparedz izsniegt vairākus medikamentus, bet tikai izvēlēties no vairākiem.

**35. Vēl aizvien bieži ir problēmas ar e-veselības darbību, bet bija iespēja izrakstīt un izsniegt papīra recepti, šobrīd, sanāk, ja e-veselība nestrādās nevarēšim atprečot arī papīra recepti?**

Lūdzu šādā situācijā zvanīt un / vai rakstīt uz Lietotāju atbalsta dienestu.

**36. Varbūt kāds var atbildēt, vai būs kādi norādījumi no VID, kā parādīt pakalpojumu kasē, vai tā būs atsevišķa sekcija un vai pakalpojumam ir PVN?**

Par šo jautājumu ir jāsazinās aptiekai ar VID.

**37. Ko plānojat darīt, kad e-veseliba portāls nestrādā?**

Atbildi skatīt pie 35.jautājuma.

**38. Vai netiek pārkāptas pacienta tiesības, ja mēs viņam atņemam iespēju izņemt jau izrakstītas zāles uz gadu?**

Dienesta ieskatā pacientu tiesības netiks pārkāptas, jo, ieviešot konkrēto kārtību, ir plānots samazināt zāļu gala cenu pacientam. Kā arī normatīvā akta izdevējs, ieviešot konkrēto kārtību, ir veicis izvērtējumu. Plašāka informācija un izvērtējums ir pieejams šeit: [https://tapportals.mk.gov.lv/annotation/ab35bd22-e338-4edd-bfaa-84d6d99052a8#](https://tapportals.mk.gov.lv/annotation/ab35bd22-e338-4edd-bfaa-84d6d99052a8)

**39. Tātad uz vienu parasto papīra recepti nevarēs izrakstīt divus medikamentus, jo nevarēs elektronizēt?**

Vienīgais gadījums, saskaņā ar MK noteikumu Nr.175 3.pielikumu, paredz “Ja ārstniecības persona, izrakstot parasto recepti, paredz iespēju izvēlēties vienu no analogām zālēm, tā norāda vairākas zāles, atdalot tās ar saīsinājumu "*s*." (*sive* – jeb), un aptiekā izsniedz vienas no izrakstītajām zālēm.”, bet šis neparedz izsniegt vairākus medikamentus, bet tikai izvēlēties no vairākiem.

**40. Kādi noteikumi būs spēkā atprečojot veterinārās receptes?**

Maksa par farmaceita pakalpojumu tiek piemērota saskaņā ar Ministru kabineta 2005. gada 25. oktobra noteikumiem Nr. 803 "Noteikumi par zāļu cenu veidošanas principiem", kuru 1.punkts norāda “1. Noteikumi nosaka zāļu (izņemot veterinārās zāles) cenu veidošanas principus.". Līdz ar to, šī norma netiek attiecināta uz Veterinārajām receptēm.

**41. Vai farmaceita pakalpojums tiks aplikts ar PVN?**

Veselības ministrija ir sagatavojusi un iesniegusi Finanšu ministrijai priekšlikumu grozījumiem Ministru kabineta 2013. gada 3. janvāra noteikumos Nr. 17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai”, lai maksai par farmaceitisko pakalpojumu pievienotās vērtības nodoklis netiktu piemērots. Minētie grozījumi tiks saskaņoti ar nozaru ministrijām un iesniegti Ministru kabinetā. Plānotais spēkā stāšanās laiks ir 2025. gada 1. janvāris.

**42. Termiņš kādā jāelektronizē papīra recepte?**

Atbildi skatīt pie 13.jautājuma.

**43. Vai plašsaziņas līdzekļos būs informācija, ka papīra receptes būs jāatstāj aptiekā un tās būs jaatprečo vienu reizi? Un kad tas plānojas izdarīt?**

Grozījumi Ministru kabineta noteikumos apstiprināti 17.decembra Ministru kabineta sēdē. Par veiktajām izmaiņām sagatavota preses relīze, kas izsūtīta medijiem, informācija ievietota ministrijas mājaslapā un sociālo tīklu kontos. Papildus tiks izgatavota infografika par veikto izmaiņu būtību.

**44. Ja nav medikaments klasifikātorā un nevar izrakstīt elektronisku recepti?**

Klasifikatoru atjaunošana notiek regulāri E-veselības sistēmā, bet problēmu gadījumos, lūdzam sazināties ar Lietotāju atbalsta dienestu.

**45. Kāpēc joprojām stingro uzskaiti raksta uz zilajām receptēm?**

Atbilde – Neievēro Noteikumus Nr.175 Recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas noteikumi

2.2. īpašā recepte, kurā izraksta narkotiskās un psihotropās zāles, arī zāles, kuras Zāļu valsts aģentūra ir atzinusi par narkotiskiem analgētiskiem līdzekļiem, zāles, kuras satur šo noteikumu [7. pielikumā](https://likumi.lv/ta/id/104228#piel7) minētās vielas, kā arī zāles un medicīniskās ierīces, kuru iegādes izdevumus pacientam daļēji vai pilnībā kompensē atbilstoši normatīvajiem aktiem par ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtību (turpmāk – kompensācijas kārtība). Īpašo recepti izraksta elektroniski veselības informācijas sistēmā atbilstoši normatīvajiem aktiem par vienoto veselības nozares elektronisko informācijas sistēmu vai uz īpašās receptes veidlapas ([2. pielikums](https://likumi.lv/ta/id/104228#piel2)).

**46. Citu valstu papīra receptes?**

Atprečojot citā valstī pacientam izrakstīto papīra recepti, tā tiek elektronizēta un FP maksa tiek piemērota.

**47. Kāpēc f un fa nav pieejas iespējai sazināties ar ārstu?**

Farmaceits vai farmaceita palīgs var sazināties ar ārstniecības personu.

**48. Vai papīra receptes, kas tiks elektronizētas, parādīsies pacienta elektroniskajā kartiņā e-veselībā?**

Elektronizētās papīra receptes E-veselības sistēmā, tās tiks attēlotas pacientam sadaļā Receptes.

**49. Aptiekās nereti tiek saņemtas veterinārās receptes uz kurām izrakstītas veterinārās vai humānās zāles lietošanai dzīvniekam. Kāda ir rīcība šādu recepšu gadījumā, kā tiek piemērots famaceitiskais pakalpojumus?**

Maksa par farmaceita pakalpojumu tiek piemērota saskaņā ar Ministru kabineta 2005. gada 25. oktobra noteikumiem Nr. 803 "Noteikumi par zāļu cenu veidošanas principiem", kuru 1.punkts norāda “1. Noteikumi nosaka zāļu (izņemot veterinārās zāles) cenu veidošanas principus.". Līdz ar to, šī norma netiek attiecināta uz Veterinārajām receptēm.

**50. Es šodien neatradu izmaiņas PVN likumā vai MK noteikumos, ka farmaceita pakalpojuma maksa tiek vai netiek aplikta ar PVN. Vai arī es nemācēju atrast. Vai arī ir paslēpts zem kāda cita formulējuma.**

2024.gada 17.decembra Grozījumu Ministru kabineta 2013. gada 3. janvāra noteikumos Nr. 17 "Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai" 1. pielikuma 36. punktu. Par papīra recepšu atņemšanu - aicinu nosūtīt ārstiem elektroniski info par to, ka 4. pielikuma zāles no 19. janvāra jāraksta elektroniski, līdz 19. decembrim izrakstītās papīra receptes 2025. gadā derīgas atprečošanai tikai vienreiz, tādēļ ārstiem šo papīra recepšu vietā jāizraksta elektroniskās receptes.

**51. Ja elektroniskā receptē ir izrakstīts bezrecepšu medikaments, par to recepti tāpat vajadzēs maksāt?**

Nē, nevajadzēs.

**52. Vai ārsti (galvenokārt ginekologi) ir informēti un akceptējuši to, ka janvārī aptiekas atņems visas papīra receptes, līdz ar to, viņiem būs palielināta slodze janvārī un februārī, jo būs jāraksta jaunas receptes?**

Novembra beigās visām ārstniecības iestādēm (līgumpartneriem) un ārstniecības personām tika izsūtīta informatīva e-pasta vēstule:

“Ņemot vērā, ka no 01.01.2025. stājas spēkā Ministru kabineta noteikumi Nr.803 “**Noteikumi par zāļu cenu veidošanas principiem’**un 17.5 punkta prasības nosaka, ka  papildus zāļu cenai aptieka iekasē maksu par farmaceita pakalpojumu, **pirmreizēji**atprečojot recepti un izsniedzot zāles, lūgums jau tagad ārstniecības personām izrakstīt receptes **tikai elektroniski**, izņēmuma gadījumos (kā minēts MK noteikumos Nr.175)  papīra formā.

Izrakstot receptes papīra formā, tās izrakstīt **konkrētam ārstēšanas gadījumam**. Receptes, kurās tiek izrakstīts **medikaments, ko aptieka var izsniegt vairākkārtēji vai kursam**, šādas receptes jau **tagad** pacientiem **izrakstīt tikai elektroniski**.”

**53. Vai farmaceita pakalpojuma maksa par recepti (e-recepti) parasto būs jāievada manuāli vai automātiski tiks aprēķināta? Palaidu garām, jo sākumā nebija skaņas!**

FP maksa tiek automātiski E-veselības sistēmā aprēķināta.

**54. Farmaceita pakalpojuma maksa parastajām receptēm 2,50? Mazajām lauku aptiekām?**

Maksu par farmaceita pakalpojumu, pirmreizēji atprečojot recepti un izsniedzot zāles: ir 1.50 EUR, bet 2,50 EUR, ja aptieka (aptiekas filiāle) ir vienīgā aptieka (aptiekas filiāle) konkrētajā apdzīvotajā vietā.

**55. Kā rīkoties, ja pazūd internets, jo strādāju laukos un nevaru elektronizēt papīra recepti pāris stundu laikā?**

Recepti elektronizē tiklīdz tas ir iespējams.

**56. Kur var atrast informāciju par jauno zāļu cenu veidošanas modeli?**

Veselības ministrijas tīmekļvietnē www.vm.gov.lv: <https://www.vm.gov.lv/lv/biezak-uzdotie-jautajumi-par-jauno-zalu-cenu-veidosanas-modeli>

Iedzīvotāji neskaidrību gadījumā var vērsties NVD Klientu apkalpošanas centrā, zvanot 80001234 vai rakstot uz e-pastu nvd@vmnvd.gov.lv

**57. Ja Rp nav norādīts diagnozes kods, kas tagad ir diezgan bieži, kā būs tad?**

Īpašā receptē nevar nenorādīt diagnozi, tas ir obligāts lauks.

**Ieteikumi**

1. Kategoriski iebilstam, ka farmaceitam jāpieņem lēmums par ilgstoši izrakstīto papīra receptes ''atņemšanu'' pacientam!
2. Receptes uz gadu uz papīra raksta tāpēc, ka joprojām elektroniskā vidē, nezināmu iemeslu dēļ, visu pareizi atzīmējot (pārliecinoties, ka ir piespiesta poga “Daļēji izsniegts”), recepte automātiski pārvēršas par “Pilnībā izsniegtu”. Tāpēc pacienti paši ārstiem lūdz rakstīt uz papīra, lai nepazūd. Mēs izstiepjamies vai saraujamies, bet ik pa laikam kāda recepte šādi pazūd. Dažām viss labi, citām nē.
3. Komunikācijai bija jānotiek vismaz pusgadu atpakaļ! Gan ar ārstiem, gan ar iedzīvotājiem. Kārtējo reizi viss būs uz farmaceitu pleciem!
4. Paldies par jaunajiem noteikumiem. Mēs tagad vienkārši cietsirdīgi atņemsim cilvēkiem receptes un pa lielam nākošai reizei zāles viņi nesaņems, ārstus sazvanīt un apmeklēt tiešām citreiz ir ļoti sarežģīti.

1.pielikums

Farmaceita pakalpojuma maksas piemērošanas matrica

|  |  |  |  |
| --- | --- | --- | --- |
|  | Vecums (gados) | PSR reģistra informācija | Farmaceita pakalpojums |
| Dati reģistrā | Pilsonība | Statusi | Sadalalījums | Trūcīgā persona vai patvēruma meklētājs | Persona atrodas apcietinājumā |
| LV Personas kods(1.3.6.1.4.1.38760.3.1.1) - jebkuras pilsonības persona, kurai piešķirts LV personas kods |          | <18 | ir | LV, Cita | 1,2,3,4 | Tikai valsts | Tikai valsts | Tikai pacients |
| ir | LV, Cita | 5 | Tikai pacients |
| >=18 | ir | LV, Cita | 1,2,3,4 | Dalītais |
| ir | LV, Cita | 5 | Tikai pacients |
| <18 | ir | UA | 1,2,3,4,5 | Tikai valsts |
| >=18 | ir | UA | 1,2,3 | Dalītais |
| ir | UA | 4,5 | Tikai valsts |
|   | nav |   |   | Tikai pacients |
| Jaundzimušā identifikācija(1.3.6.1.4.1.38760.3.1.3) - jebkura persona, pilsonība nav zināma |  |   | nav |   |   | Tikai valsts |   |
| Ārzemnieka identifikācija(1.3.6.1.4.1.38760.3.1.8.x) | 1.3.6.1.4.1.38760.3.1.8.56 - UA (kartiņa tiek veidota uz personas identifikācijas dokumentu pamata) |   | nav |   |   | Tikai valsts |  Tikai pacients |
| 1.3.6.1.4.1.38760.3.1.8.X - visas citas valstis, kas nav UA |   | nav |   |   | Tikai pacients |   |